ते उद्दर हुसैनअली दी लाड़ी ने रुट्टी टल्ले दे गुजारे दा दावा करी दिता। डिड्ड रपेआ महीना दी डिग्री होई गेई। नवाब कशा त्रै रपे महीना तलब थोंह्दी ही। हून उसदी डिड्ड रपे म्हीने च कियां गुजारन होई सकदी ही। किश उपराली आमदनी दा भरोसा हा, पर उस कन्ने बी गुजारा नेईं होआ, की जे आजादी चटोर बी है ही। आखर हुसैन दे घरा निकलियै उसै महल्ले दे इक छोकरे मुन्नें कन्ने निकली गेई। मुन्ने दी मां बड़ी बदमाश पठानी ही। दौं चार होर बदमाश जनानिएं दा जित्थें डेरा हा, उत्थें पठानी ने बी डेरा लाई लेआ। हून पठानी दी रोजी च बाधा होई गेआ, ते मुन्ना बचैरा रेई गेआ मूंह दिखदा गै।